Diari Oficial de la Generalitat Valenciana


Sumari del DOGV 6467, del 24-02-2011 (2011/1831)

Notificació de la interlocutòria dictada en el judici d'execució de títols judicials número 417/2010.
-----------------------------------------------------------------------------------------------------

### Dades del document

Número de DOGV
:   6467

Data del DOGV
:   24-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1831


Organisme emissor
:   Jutjat de Primera Instància Número 1 de València

Tipus de document
:   Anunci

Notificació de la interlocutòria dictada en el judici d'execució de títols judicials número 417/2010. [2011/1831]  
Execució de títols judicials 000417/2010  
Part demandant: CCS.  
Part demandada: Rex Osayomwanbor Oravbiere.  
Sobre: execucions en processos civils restants.  
En el judici a què es fa referència s'ha dictat la resolució que té el text que, literalment, és com segueix:   
«Interlocutòria número 000220/2010  
Jutge que la dicta: Juan Carlos Mompó Castañeda.  
Lloc: València.  
Data: 19 de febrer de 2010.  
Antecedents de fet  
Primer. L'advocat de l'estat, en nom i representació de Consorci de Compensació d'Assegurances, va presentar una sol·licitud inicial de procediment monitori, que va ser registrada amb el número 000245/2009, dirigida contra Rex Osayomwanbor Oravbiere, admesa mitjançant una provisió en la qual es va acordar requerir el pagament de la quantitat sol·licitada.  
El requeriment s'ha practicat sense que la part demandada hi haja comparegut, haja presentat un escrit d'oposició o n'haja acreditat el pagament.  
Fonaments de dret  
Primer. L'article 816.1 de la Llei 1/2000, d'Enjudiciament Civil (LECn), estableix que si el deutor requerit de pagament no paga al sol·licitant o compareix per a oposar-s'hi, en el termini de 20 dies, es dictarà una interlocutòria en què es despatxarà l'execució per la quantitat deguda.  
En aquest cas la sol·licitud del creditor, el requeriment que s'ha fet al deutor i la no-compareixença posterior davant aquest tribunal, permeten constituir títol que duu aparellada l'execució, d'acord amb el que estableix el número 9 de l'article 517 i 816.1 de la Llei d'Enjudiciament Civil, sent-ne la quantitat reclamada vençuda, determinada i líquida.  
Segon. Ordena l'article 816.2 de la nova Llei d'Enjudiciament Civil que el deute produïsca l'interés previst en l'article 576 de la mateixa nova Llei d'Enjudiciament Civil, des que es dicta la interlocutòria que despatx execució.  
I atés que no s'han sol·licitat mesures d'execució concretes, les interlocutòries restaran a l'expectativa del que pel que fa a això sol·licite la part.   
Part dispositiva   
1. Es despatxa a instàncies de l'advocat de l'estat, en nom i representació de Consorci de Compensació d'Assegurances, part executant, execució contra Rex Osayomwanbor Oravbiere, part executada, per la quantitat de 1.112,97 €, que des de hui reportarà l'interés de l'article 576 de la nova Llei Enjudiciament Civil i les costes, que s'hi fixaran una vegada hi haja la sol·licitud de l'actora, sense perjudici d'una liquidació ulterior.  
El monitori es declara conclòs, i passa a la fase d'execució, que s'obrirà efectivament una vegada l'actora present la demanda executiva en què complete els extrems necessaris per a l'execució, i especialment els articles 553, 575 i 539.1 de la nova Llei d'Enjudiciament Civil, referents a les mesures executives que li interessen i la quantitat per la qual, en concepte d'interessos de l'execució i costes, demanen que es despatxe execució, i sobre les quals es disposarà una vegada presentat, i continuarà l'execució pels tràmits de l'execució de títol judicial. Cal que comparega de forma deguda mitjançant advocat i procurador sempre que la quantitat per la qual es despatxe execució supere els 900 euros.  
Aquesta resolució és ferma, i contra la qual no pot interposar-se cap recurs (articles 555.1 i 556 de la Llei d'Enjudiciament Civil), sense perjudici que el deutor puga oposar-se a l'execució despatxada dins del termini de 10 dies comptadors des de l'endemà de la notificació d'aquest edicte, que es realitzarà conjuntament amb la resolució que la complemente, i en la qual s'adoptaren mesures concretes.  
Arxiveu aquest procediment monitori, i deixeu-ne una nota als llibres de registre.  
Ho ordena i firma el jutge/essa. En done fe.  
Interlocutòria  
Jutge que la dicta: Juan Carlos Mompó Castañeda.  
Lloc: València.  
Data: 5 de març de 2010.  
Antecedents de fet  
Primer. Que en aquest Jutjat es van seguir actuacions de procediment monitori, registrades amb el número 245/2009, instats per CCS, representat pel procurador/a contra Rex Osayomwanbor Oravbiere, en el qual després del requeriment de pagament pel termini de 20 dies, sense que el pagament conste efectuat, es va dictar una interlocutòria de data 19 de febrer de 2010 que despatxava execució, i que requeria l'actora perquè completara diversos requisits d'acord amb els articles 553 i 539.1 de la Llei d'Enjudiciament Civil, la qual cosa va efectuar mitjançant l'escrit que antecedeix.  
Fonaments de dret  
Primer. Que una vegada despatxada execució, d'acord amb l'article 816 de la Llei d'Enjudiciament Civil, aquesta haurà de continuar pels tràmits de l'execució de títols judicials, i produirà el principal reclamat l'interés legal dels diners de conformitat amb el que disposa l'article 576 de la Llei d'Enjudiciament Civil.  
Segon. L'escrit compleix els requisits de l'article 549.2, i també compleix amb els pressupostos processals exigits en l'article 551 de la mateixa llei, i la mesura d'embargament sol·licitada és l'adequada en una reclamació dinerària, per la qual cosa, com estableix el precepte esmentat últimament, pertoca despatxar l'execució sol·licitada.   
Pel que fa als interessos i costes, el que es reclama no excedeix del límit establit en l'article 575.1.  
Tercer. Atés que no és necessari en l'execució dels títols judicials el requeriment de pagament previ, article 580.1 de la nova Llei d'Enjudiciament Civil, pertoca decretar directament en aquesta resolució l'embargament dels béns designats per la part executant, tal com estableix l'article 557.1.4 de la mateixa nova Llei d'Enjudiciament Civil. Però, com la part executant manifesta que els considera insuficients per a cobrir les responsabilitats reclamades, pertoca decretar també l'embargament d'altres béns de la part executada quan siguen suficients per a cobrir aquestes responsabilitats i al mateix temps requerir-la perquè manifeste relacionadament béns i drets suficients en la forma prevista en l'article 589 de la nova Llei d'Enjudiciament Civil.  
Quart. L'executant pot sol·licitar en la demanda (article 549.1.4) les mesures d'investigació dels béns i drets de l'executat, sempre que expresse, com en aquest cas, les raons per les quals estima que l'entitat, organisme, registre o persona de què es tracta disposa d'informació sobre el patrimoni de l'executat i que aquell no pot obtindre per si mateix o a través del seu procurador, facultat de forma deguda a aquest efecte pel seu poderdant, mesures que es puguen portar a efecte de manera immediata quan no és necessari un requeriment de pagament com estableix l'article 554.1 de la nova Llei d'Enjudiciament Civil; per això pertoca accedir al que s'ha sol·licitat.  
Part dispositiva   
1. Es completa el despatx d'execució decretat en les actuacions de monitori 245/2009 mitjançant la interlocutòria de data 19 de febrer de 2010, en el sentit que es despatxa execució a instàncies de CCS, part executant, contra Rex Osayomwanbor Oravbiere, part executada, per les següents quantitats 1.112,97 euros en concepte de principal, més la suma de 333,89 euros, calculades per a interessos i costes, i es procedeix acordar els embargaments, les traves i les investigacions pertinents pels tràmits de l'execució de títols judicials. Incoeu l'oportuna execució, que restarà registrada al número 000417/2010, a la qual haurà d'adreçar els successius escrits, encapçalada amb el procediment monitori per a la seua constància, i deixeu-ne una nota de tot això al llibre de registre.  
2. Es declaren embargats, com a propietat de l'executat, els béns següents:  
Finca inscrita al Registre de la Propietat de Xirivella, al tom 2590, llibre 317, foli 65, finca número 9469.  
L'embargament s'admet ad cautelam, si bé, d'acord amb el 584 de la Llei d'Enjudiciament Civil, l'executant haurà d'acreditar que l'executat no té béns de valor inferior, per la qual cosa una vegada acreditat, a instàncies de part, s'acordarà l'anotació al Registre de la Propietat.  
Procediu a l'embargament d'altres béns i drets de l'executat en la quantitat suficient per a cobrir les responsabilitats reclamades.  
3. Expediu un manament a l'agent judicial que corresponga d'aquest Jutjat, o si pertoca, al del servei comú de notificacions i embargaments, perquè assistit de secretari o oficial habilitat, procedisca a l'embargament de béns de l'executat quan siguen suficients per a cobrir les sumes expressades abans, i en la trava observeu les prevencions establides en la secció 1a, capítol III, títol IV del llibre III de la nova Llei d'Enjudiciament Civil.  
Requeriu l'executat esmentat perquè, en el termini màxim de 10 dies, manifeste en aquest Jutjat o davant de la comissió judicial en el moment de l'embargament, la relació de béns i drets suficients per a cobrir la quantia de l'execució, amb l'expressió, si pertoca, de càrregues o gravàmens, així com, en el cas d'immobles, si estan ocupats, per quines persones i amb quin títol, amb l'advertència de les sancions que se li poden imposar, com a mínim per desobediència greu, en cas que no presente la relació dels seus béns, incloga béns que no siguen seus, n'excloga béns propis susceptibles d'embargament o no desvetle les càrregues i gravàmens que hi pesen, així com la possibilitat d'imposar-li multes periòdiques si no respon degudament al requeriment.  
4. Pel que fa a la investigació del patrimoni de l'executat, sotmeteu a vista l'expedient del resultat obtingut a l'actor.  
5. Feu saber a les parts que, de conformitat amb el que estableix l'article 155.5 de la nova Llei d'Enjudiciament Civil, si canvien el domicili durant la substanciació del procés, ho hauran de fer saber de forma immediata al tribunal.  
6. Notifiqueu aquesta resolució als executats i executades amb lliurament d'una còpia de la demanda executiva i dels documents adjuntats, com també de la interlocutòria dictada en el procediment monitori, sense citació ni citació a termini, perquè, en qualsevol moment, puguen personar-se en l'execució.   
Aquesta resolució és ferma i no s'hi pot interposar cap recurs (article 555.1 i 556 LECn), sense perjudici que el deutor o deutors puguen oposar-se a l'execució despatxada dins dels 10 dies següents a la notificació d'aquesta interlocutòria.  
Ho ordena i firma el jutge o jutgessa. En done fe.  
Atés que es desconeix el domicili o la residència actuals de la part demandada, mitjançant la resolució d'aquesta data, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació i requeriment al demandat.  
València, 29 de juliol de 2010.- El secretari judicial: Miguel Ángel Martínez Martínez.